  Туспуктэм: Григорий Фомин Наталия Сильвестрова Дэри ёросысь Ягул черкогуртын но Пыӵанка гуртын пуктӥськись школаосын дышетон 2024-тӥ арын кутскоз. Ягулысь школае нылпиос 11-тӥ южтолэзёзь мыныны кулэ, нош Пыӵанкаысь школаез 1-тӥ куарусёнэ усьтозы. Со сярысь Удмуртилэн тӧроез Александр Бречалов 7-тӥ толсуре меӵак эфирын ивортӥз. Ягул школаын лэсьтӥськон ужъёс йылпумъяськизы. Али тӥрлыкъёс но мебель пукто. Озьы ик Александр Бречалов Ижкарысь школаосын югдур сярысь вераз. 65 номеро школаез вуоно арын сэрттозы, пусйиз тӧро. « 65 номеро школаын ортчытэм эскерон возьматӥз, конструкциос уз чидалэ ни шуыса, соин ик юртэз 2024-тӥ арлэн нырысетӥ кварталаз куашкатозы » Александр Бречалов, Удмуртилэн тӧроез 2024-2025 аръёсы 65 номеро школая проектно-сметной ужкагазъёс дасялозы, нош 2027-2028 аръёсы юртэз пуктозы. Ижысь 91 номеро школаын али 1 сюрс 800 пинал дышетске, нош школа 1 сюрс 20 адямилы гинэ чакламын. « Лэсьтӥськон сярысь сярысь Ижкарлэн Генпланаз воштонъёс пыртэм бере вераны луоз, малы ке шуоно со интыын лэсьтӥськыны яра, со вож зонае пыре. Малпаськомы 2024-тӥ арын тодмо луоз » Александр Бречалов, Удмуртилэн тӧроез Со сяна, 2025-тӥ арын Берш нимо урамын выль школа пуктыны кутскыны малпало. Ужъёсты коньдон тырмымтэен выжтӥзы вал. Тегъёс: школаос лэсьтӥськон Дэри Ижкар Удмуртия  